
------------------------------------------------------------
Fáilte
------------------------------------------------------------

------------------------------------------------------------
Comhad Eolais OpenOffice.org 3.2
------------------------------------------------------------

Le haghaidh na nuashonruithe is déanaí don chomhad seo, féach ar http://www.openoffice.org/welcome/readme.html
A Úsáideoir, a chara

Tá eolas tábhachtach sa chomhad seo faoin gclár seo. Léigh é go cúramach roimh dhul i mbun oibre, le do thoil.

Ba mhaith le Comhphobal OpenOffice.org, ar a bhfuil sé de chúram an táirge seo a fhorbairt, cuireadh a thabhairt duit bheith i do bhall den chomhphobal. Agus tú i d'úsáideoir nua, tig leat eolas úsáideach a fháil ach cuairt a thabhairt ar shuíomh Gréasáin OpenOffice.org ag 
http://www.openoffice.org/about_us/introduction.html 
Léigh freisin an méid thíos faoi bheith páirteach i dtionscadal OpenOffice.org. 

------------------------------------------------------------
An bhfuil OpenOffice.org saor in aisce do chách, i ndáiríre? 
------------------------------------------------------------

Tá OpenOffice.org saor in aisce do chách. Tá cead agat an chóip seo de OpenOffice.org a shuiteáil ar an oiread ríomhairí agus is mian leat, agus é a úsáid le haghaidh cibé gnó a theastaíonn uait (tráchtáil, rialtas, riarachán poiblí agus oideachas san áireamh). Le haghaidh tuilleadh eolais, feic an téacs ceadúnais a tháinig le OpenOffice.org nóhttp://www.openoffice.org/license.html 
------------------------------------------------------------
Cén fáth a bhfuil OpenOffice.org saor in aisce do chách?
------------------------------------------------------------

Tá tú in ann an chóip seo de OpenOffice.org a úsáid inniu saor in aisce mar thoradh ar an dearadh, forbairt, tástáil, aistriúchán, doiciméadú, tacaíocht, margaíocht agus cabhair eile a rinne rannpháirtithe aonair agus urraitheoirí corparáideacha ionas go mbeadh OpenOffice.org ar an bpríomhbhogearra oifige foinse oscailte.
Má tá tú buíoch as a gcuid oibre, agus más mian leat cinntiú go leanfaidh OpenOffice.org amach anseo, smaoinigh le do thoil faoi bheith rannpháirteach sa tionscadal - feic http://contributing.openoffice.org le tuilleadh eolais a fháil. Is féidir le gach uile dhuine cabhrú linn.

------------------------------------------------------------
Nótaí Suiteála
------------------------------------------------------------

Riachtanais Chórais:

- Eithne Linux, leagan 2.4 nó níos airde
- glibc2, leagan 2.3.2 nó níos airde
- gtk, leagan 2.2.0 nó níos airde
- Ríomhaire comhoiriúnach le Pentium (moltar Pentium III nó Athlon)
- 256 MB RAM (512 MB RAM molta)
- 440 MB spás diosca inúsáidte
- Leaganacha Sínise, Seapáinise, agus Cóiréise: 440 MB spás inúsáidte ar an diosca crua
- Freastalaí X le taifeach 1024×768 nó níos fearr (moltar taifeach níos airde), agus 256 dath ar a laghad
- Bainisteoir Fuinneog
- Gnome 2.6 nó níos déanaí, le pacáistí gail 1.8.6 agus at-spi 1.7, chun tacú le huirlisí teicneolaíochta cúnta (uirlisí AT)

Tá réimse leathan de dháileacháin Linux, agus fiú i ndáileachán amháin is minic roghanna éagsúla suiteála a bheith ar fáil (KDE vs Gnome, srl.). Bíonn a leagan ‘dúchasach’ de  OpenOffice.org ag dáileacháin áirithe, a d'fhéadfadh gnéithe a bheith iontu atá difriúil ón OpenOffice.org Comhphobail seo. Uaireanta is féidir an OpenOffice.org Comhphobail a shuiteáil ag an am céanna agus an leagan ‘dúchasach’. De ghnáth, áfach, bíonn níos sábháilte an leagan ‘dúchasach’ a bhaint roimh shuiteáil an leagan Comhphobail seo. Lorg eolas faoi conas é sin a dhéanamh i ndoiciméadú do dháileacháin. 

Moltar duit cúltaca a dhéanamh ar do chóras nuair a shuiteálann tú bogearraí nua, nó nuair a bhaineann tú bogearraí ó do chóras.

------------------------------------------------------------
Neamh-chomhoiriúnacht: Bunachar Sonraí Eisínteachta
------------------------------------------------------------

Nuashonraíodh Berkeley DB sa leagan seo de OpenOffice.org. Mar gheall ar an nuashonrú seo, tá neamh-comhoiriúnacht nua ann a bhaineann le sonraí úsáideora le haghaidh eisínteachtaí a suiteáladh i leaganacha de OpenOffice.org roimh 3.2. Seans go mbeadh ort aire a thabhairt don fhadhb seo dá n-íosghrádófá OpenOffice.org.

Nuair a shuiteálfaidh nó a bhainfaidh tú eisínteachtaí, tiontóidh an leagan seo de OpenOffice.org do bhunachar sonraí eisínteachta go dtí formáid atá comhoiriúnach leis an Berkeley DB nua. Tar éis an tiontaithe, ní bheidh an bunachar sonraí inléite ag seanleaganacha de OpenOffice.org. Má íosghrádaíonn tú go dtí seanleagan de OpenOffice.org, ní oibreoidh sé mar is ceart.

Má íosghrádaíonn tú go dtí leagan níos sine de OpenOffice.org, ní mór duit comhadlann na sonraí úsáideora {user data}/uno_packages a bhaint, mar shampla ~/.openoffice.org/3/user/uno_packages, agus gach eisínteacht a athshuiteáil.

------------------------------------------------------------
Fadhbanna le linn Thosú an Chláir
------------------------------------------------------------

Má bhíonn fadhbanna tosaithe agat le OpenOffice.org (agus Gnome in úsáid agat go háirithe), díshocraigh an athróg thimpeallachta SESSION_MANAGER sa bhlaosc a úsáideann tú chun tús a chur le OpenOffice.org. Is féidir é seo a dhéanamh tríd an líne "unset SESSION_MANAGER" a chur ag tús na scripte blaoisce soffice atá sa chomhadlann "[fillteán OpenOffice]/program".

Is minic tiománaí an chárta ghrafaice a bheith freagrach as fadhbanna i dtosú OpenOffice.org (m.sh. stopann feidhmchláir) chomh maith le fadhbanna i dtaispeáint ar an scáileán. Má tharlaíonn fadhbanna mar sin, nuashonraigh tiománaí do chárta ghrafaice nó bain triail as an tiománaí atá mar chuid de do chóras oibriúcháin. Go minic is féidir fadhbanna i dtaispeáint réada 3T a réiteach tríd an rogha "Úsáid OpenGL" a dhíchumasú in 'Uirlisí - Roghanna - OpenOffice.org - Amharc - Amharc 3T'.

Tabhair faoi deara go bhfuil seans ann nach n-oibreoidh cóipeáil-agus-greamaigh i bhformáid OpenOffice.org tríd an ghearrthaisce idir OpenOffice.org 1.x agus OpenOffice.org 3.2. Más ea, roghnaigh 'Cuir in Eagar - Greamaigh Speisialta' agus roghnaigh formáid eile seachas OpenOffice.org, nó oscail an cháipéis go díreach in OpenOffice.org 3.2.

Cinntigh go bhfuil go leor spás saor agat i gcomhadlann shealadach do chórais agus go bhfuil cead léite, scríofa agus reatha agat ann. Dún gach clár eile roimh thús a chur leis an tsuiteáil.

------------------------------------------------------------
Aicearraí
------------------------------------------------------------

Ní féidir ach aicearraí méarchláir nach bhfuil in úsáid ag an gcóras oibriúcháin a úsáid in OpenOffice.org. Mura n-oibríonn teaglaim eochracha in OpenOffice.org sa dóigh a ndéantar cur síos uirthi i gCabhair OpenOffice.org, féach an bhfuil an t-aicearra sin in úsáid cheana ag an gcóras oibriúcháin. Is féidir leat na heochracha atá socruithe ag do chóras a athrú chun coimhlintí mar seo a réiteach. Mar rogha air sin, is féidir beagnach socrú eochrach ar bith in OpenOffice.org a athrú. Le haghaidh tuilleadh eolais ar an ábhar seo, féach i gcáipéisí cabhrach OpenOffice.org nó do chórais oibriúcháin.

Mar gheall ar choimhlint le hathrú an mhóid ionchurtha ar ardáin éagsúla, níor mhór na haicearraí seo a leanas a athrú le déanaí:

- Athraíodh Ctrl-Spás go Ctrl-Shift-Spás
- Athraíodh Ctrl-Shift-Spás go Ctrl-M

------------------------------------------------------------
Glasáil Comhaid
------------------------------------------------------------

Tá glasáil chomhad cumasaithe mar réamhshocrú in OpenOffice.org. Chun í a dhíchumasú, ní mór an athróg thimpeallachta cuí a shocrú mar SAL_ENABLE_FILE_LOCKING=0 agus SAL_ENABLE_FILE_LOCKING a easpórtáil. Tá na hiontrálacha seo san fhoirm chumasaithe cheana féin sa chomhad scripte soffice.

Rabhadh: is féidir an ghlasáil chomhad a bheith freagrach as fadhbanna le Solaris 2.5.1 agus 2.7 agus iad úsáidte le Linux NFS 2.0. Más amhlaidh do thimpeallacht chórais, moltar go láidir úsáid na glasála comhad a sheachaint. Murach sin, stopfaidh OpenOffice.org má dhéantar iarracht comhad a oscailt ó chomhadlann atá feistithe le NFS ó ríomhaire Linux.

------------------------------------------------------------
Nótaí Tábhachtacha maidir le hInrochtaineacht
------------------------------------------------------------

Chun tuilleadh eolais maidir le gnéithe inrochtaineachta OpenOffice.org a fháil, féach ar 
http://www.openoffice.org/access/.

------------------------------------------------------------
Clárú 
------------------------------------------------------------

Caith seal beag, le do thoil, ag comhlánú an phróisis bhig chláraithe agus an bogearra á shuiteáil agat. Cé go bhfuil an clárú roghnach, molaimid duit é mar cabhróidh an t-eolas leis an gcomhphobal bogearra níos fearr a fhorbairt agus riachtanais na n-úsáideoirí a fhreagairt go díreach. Lena Pholasaí Príobháideachais, déanann Comhphobal OpenOffice.org gach iarracht do shonraí pearsanta a chosaint. Má chaill tú an clárú ag am suiteála, is féidir leat filleadh agus clárú am ar bith trí "Cabhair > Clárú" a roghnú ón phríomh-roghchlár.
------------------------------------------------------------
Suirbhé na nÚsáideoirí 
------------------------------------------------------------

Tá Suirbhé na nÚsáideoirí ar líne freisin agus molaimid duit é a líonadh. Cabhróidh torthaí an tsuirbhé le OpenOffice.org bogadh níos tapúla i dtreo ardchaighdeáin a bhaint amach i gcruthú an bhogearra oifige is nuaí. Lena Pholasaí Príobháideachais, déanann Comhphobal OpenOffice.org gach iarracht do shonraí pearsanta a chosaint.

------------------------------------------------------------
Tacaíocht d'Úsáideoirí
------------------------------------------------------------

Soláthraíonn an príomhleathanach tacaíochtahttp://support.openoffice.org/ábhair chabhrach éagsúla le haghaidh OpenOffice.org. Seans go bhfuil freagra ann cheana féin ar do cheist - féach san Fhóram Comhphobail.http://user.services.openoffice.org nó cuardaigh cartlanna an liosta ríomhphoist 'users@openoffice.org' ag http://www.openoffice.org/mail_list.html. Nó is féidir leat do cheisteanna a sheoladh chuig users@openoffice.org. Caithfidh tú liostáil leis an liosta chun freagra ríomhphoist a fháil. Tá treoracha ar fáil anseo: http://wiki.services.openoffice.org/wiki/Website/Content/help/mailinglists.

Féach freisin na ceisteanna coitianta ag http://wiki.services.openoffice.org/wiki/Documentation/FAQ.

------------------------------------------------------------
Tabhair Tuairiscí ar Fhadhbanna agus ar Fhabhtanna 
------------------------------------------------------------

Is ar shuíomh Gréasáin OpenOffice.org atá IssueZilla, an córas s'againne le haghaidh tuairiscí a thabhairt ar fhadhbanna agus ar fhabhtanna, iad a leanúint, agus iad a réiteach. Tá gach aon úsáideoir i dteideal, agus fáilte rompu, tuairisc a thabhairt ar fhadhbanna a tharlaíonn ar a n-ardán féin. Is é tuairisciú beo ar fhadhbanna ceann de na rudaí is tábhachtaí ar féidir le comhphobal na n-úsáideoirí a thabhairt d'fhorbairt agus d'fheabhsú an bhogearra. 

------------------------------------------------------------
Conas a Bheith Páirteach 
------------------------------------------------------------

Rachadh sé go mór chun sochair Chomhphobal OpenOffice.org dá mbeifeá páirteach gníomhach i bhforbairt an tionscadail thábhachtaigh seo foinsí oscailte.

Agus tú i d'úsáideoir, is cuid luachmhar de phróiseas forbartha an bhogearra tú cheana, agus ba mhaith linn tú a spreagadh chun ról níos gníomhaí fós a bheith agat d'fhonn bheith i do chuiditheoir leis an gcomhphobal go fadtéarmach. Glac páirt, le do thoil, agus féach ar leathanach na n-úsáideoirí ag: http://www.openoffice.org 

------------------------------------------------------------
Conas Tosú
------------------------------------------------------------

Is éard ab fhearr a dhéanamh le tosú ag cuidiú ná clárú le liosta nó dhó, bí ag cúlchoimhéad ar feadh tamall, agus na cartlanna ríomhphoist a úsáid chun taithí a fháil ar na hábhair a pléadh ó scaoileadh amach cód foinseach OpenOffice.org i mí Dheireadh Fómhair 2000. Nuair a bheidh tú ar do shuaimhneas, níl le déanamh ach teachtaireacht ríomhphoist a sheoladh chun tú féin a chur in aithne do dhaoine, agus ar aghaidh leat. Má tá taithí agat ar thionscadail fhoinsí oscailte, féach an bhfuil aon rud a d'fhéadfá cabhrú leis ar ár liosta de rudaí atá le déanamh ag http://development.openoffice.org/todo.html.

------------------------------------------------------------
Liostáil
------------------------------------------------------------

Seo roinnt de liostaí ríomhphoist an tionscadail ar féidir leat clárú leo ag http://www.openoffice.org/mail_list.html
- Nuacht: announce@openoffice.org *molta do gach úsáideoir* (trácht beag) 
- Príomhfhóram na n-úsáideoirí: user@openoffice.org *slí furasta le bheith ag cúlchoimhéad sna díospóireachtaí* (trácht mór) 
- Tionscadal margaíochta: dev@marketing.openoffice.org *níos mó ná forbairt* (trácht ag éirí mór) 
- Liosta ginearálta do chuiditheoirí cóid: dev@openoffice.org (trácht measartha mór) 

------------------------------------------------------------
Bí Páirteach i dTionscadail
------------------------------------------------------------

Is féidir leatsa cabhrú go mór leis an tionscadal tábhachtach foinsí oscailte seo fiú mura bhfuil agat ach beagán taithí ar dhearadh bogearraí nó ar ríomhchlárú. Tusa!

Ag http://projects.openoffice.org/index.html gheobhaidh tú raon tionscadal ó Logánú, Iompar agus Bogearraí Grúpa, go tionscadail chódála. Mura bhfuil tú i d'fhorbróir, féach ar an Tionscadal Doiciméadaithe nó ar an Tionscadal Margaíochta. Tá Tionscadal Margaíochta OpenOffice.org ag úsáid modhanna traidisiúnta tráchtála agus modhanna nua chun bogearraí le foinsí oscailte a chur ar an margadh, agus déantar é thar theorainneacha teanga agus cultúir. Mar sin, is féidir leat cabhrú tríd an scéal a scaipeadh agus eolas a thabhairt do do chairde faoin mbogearra oifige seo.

Is féidir leat cabhrú trí pháirt a ghlacadh anseo sa Ghréasán Margaíochta, Cumarsáide agus Eolais: http://marketing.openoffice.org/contacts.html  áit inar féidir leat teagmháil a sholáthar leis na meáin, gníomhaireachtaí rialtais, comhairleoirí, scoileanna, grúpaí úsáideoirí Linux agus forbróirí i do thír agus i do chomhphobal féin.


Tá súil againn go mbainfidh tú taitneamh as bheith ag obair le OpenOffice.org 3.2 agus go mbeidh tú linn ar líne.

Comhphobal OpenOffice.org


------------------------------------------------------------
Cód Foinseach Úsáidte/Athraithe
------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.
